Diari Oficial de la Generalitat Valenciana


Sumari del DOGV 9667, del 23-08-2023 (2023/8587)

Anunci pel qual se sotmet a informació pública la modificació de l'ordenació detallada del Pla parcial del sector VII i documents de gestió.
--------------------------------------------------------------------------------------------------------------------------------------------

### Dades del document

Número de DOGV
:   9667

Data del DOGV
:   23-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8587


Data del document
:   28-07-2023

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * pla d'urbanisme
    * administració local

Anunci pel qual se sotmet a informació pública la modificació de l'ordenació detallada del Pla parcial del sector VII i documents de gestió. [2023/8587]  
Aquest Ajuntament d'Alaquàs, mitjançant un acord adoptat en sessió plenària de data de data 27 de juliol de 2023, entre altres, va adoptar els acords següents:  
  
Primer. Aprovar inicialment i exposar al públic el document de modificació de l'ordenació detallada del Pla parcial sector VII proposat per UTE sector VII d'Alaquàs i altres, així com els documents adjunts com ara l'addenda a estudi d'integració paisatgística, addenda a estudi acústic, addenda a estudi de trànsit i mobilitat, estudi d'impacte de gènere, projecte d'urbanització modificat i document de reparcel·lació de l'àrea afectada.  
Tot això d'acord amb el que s'estableix en l'article 61 del text refós de la Llei d'ordenació del territori, urbanisme i paisatge, Decret legislatiu 1/2021, de 18 de juny, de la Generalitat Valenciana, a través del procediment establit en l'esmentat precepte i pel termini de 45 dies, amb publicació d'edictes en diari de difusió corrent, Diari Oficial de la Generalitat Valenciana, tauler d'edictes i web municipal, així com comunicació a totes les administracions implicades i propietaris afectats.  
  
Segon. Exposar la modificació a l'efecte de tramitació de l'avaluació ambiental i estratègica pel procediment simplificat d'acord amb el que s'estableix en l'article 53 i concordants del TRLOTUP, Decret legislatiu 1/2021 de la Generalitat Valenciana, amb sol·licitud d'informe a la Direcció General d'Avaluació Ambiental Estratègica i Conselleria de Territori i Habitatge, com a pas previ a l'adopció de la resolució de l'article 53.2 abans esmentat que siga procedent.  
  
La qual cosa es publica als efectes que es preveuen en els articles 53.1, 55 i 61.1.a i b del TRLOTUP, Decret legislatiu 1/2021 de la Generalitat Valenciana, i queda exposada al públic la documentació abans esmentada per a la seua consulta i formulació d'al·legacions davant l'Ajuntament, si escau; tot això per un termini de 45 dies hàbils comptador a partir de la publicació d'aquest edicte en el DOGV. La documentació exposada al públic podrà consultar-se tant en les dependències del Departament d'Urbanisme d'aquest ajuntament com íntegrament publicada en el web municipal, alaquas.org, en els apartats «Ajuntament» i «Transparència / URB. Sector VII / Modificació».  
Queda igualment obert el període de participació pública de 45 dies, tant a l'efecte de tramitació del l'addenda a l'estudi d'integració paisatgística com de tramitació del procediment d'avaluació ambiental i territorial estratègica, amb publicació del document inicial estratègic, amb petició individualitzada d'informes als diferents organismes que pogueren tindre incidència en el desenvolupament del sector.  
  
  
Alaquàs, 28 de juliol de 2023.- L'alcalde president: Antonio Saura Martín.